Rīgā 2022. gada 30. septembrī

**LĒMUMS Nr. 53/1-1**

**Par valsts** **SIA “Latvijas Radio” Sabiedriskā pasūtījuma 2022.gada plāna**

**grozījumu apstiprināšanu**

Pamatojoties uz Sabiedrisko elektronisko plašsaziņas līdzekļu likuma 17.panta pirmās daļas 8.punktu, Sabiedrisko elektronisko plašsaziņas līdzekļu padomes (turpmāk – Padome) Nolikumu par sabiedriskā pasūtījuma finansējuma izlietojuma un atskaitīšanās principiem 11.5.punkta un 12.punkta noteikumiem,

ņemot vērā valsts SIA “Latvijas Radio” (turpmāk arī – LR) 15.09.2022. vēstulē Nr.162/B2-6.6N un 26.09.2022. vēstulē Nr. 168/B2-6.6N iesniegtos priekšlikumus 2022.gada sabiedriskā pasūtījuma grozījumiem un vēstulei pievienotus dokumentus,

saskaņā ar 2022.gada 28.septembra Sabiedrisko elektronisko plašsaziņas līdzekļu padomes sabiedriskā elektroniskā plašsaziņas līdzekļa VSIA “Latvijas Radio” revīzijas komisijas ziņojumā (turpmāk – Ziņojums) noteikto un

ar 29.09.2022. LR vēstuli Nr. 171/ B2-6.6N iesniegtos precizējumus,

Sabiedrisko elektronisko plašsaziņas līdzekļu padome (turpmāk – Padome),

**konstatē**:

Grozījumi nepieciešami atbilstoši aktuālajai situācijai, kā arī saskaņā ar Ministru kabinetā un Finanšu ministrijā apstiprinātajiem rīkojumiem, saskaņā ar kuriem LR 2022.gadam papildus tika piešķirti līdzekļi 598 457 *euro* apmērā:

1. 467 327 *euro* apmērā - lai nodrošinātu 1.skaņu ierakstu studijas mikseru konsoles un skaņas trakta elementu iegādi 206 910 *euro* apmērā un ēkas Doma laukumā fasādes logu atjaunošanas projekta īstenošanu 260 417 *euro* apmērā;

2. 13 842 *euro* apmērā - lai nodrošinātu LR multimediālā satura izveides kapacitātes stiprināšanu, nodrošinot audiovizuālā satura veidošanu multimediālā formātā latviešu un mazākumtautību valodās;

3. 117 288 *euro* - lai segtu izdevumus par papildu satura izveidi un izplatīšanu LR kanālos saistībā ar Krievijas Federācijas izraisīto karu Ukrainā un informatīvās telpas drošības nodrošināšanu 2022. gadā.

- Salīdzinot ar 29.12.2021. ar padomes lēmumu Nr.22/1-1 apstiprināto 2022.gada LR sabiedriskā pasūtījumaplānu:

* + kopēji plānotie ieņēmumi palielinājušies par 598 457 *euro* vai 5%, t.sk., valsts budžeta dotācijas palielinājums 1 081 015 *euro* vai 5% un pašu ieņēmumu plānā izmaiņas nav notikušas;
  + kopējos plānotajos izdevumos izmaiņas nav notikušas;
  + plānotā finansiālā bilance ir neitrāla: ieņēmumi un izdevumi ir plānoti vienādā apmērā.

- Būtiskākās izmaiņas žanru griezumā:

* + Ziņas – palielinājums par 544 raidstundām vai 14,4%;
  + Saeimas plenārsēdes – samazinājums par 48 raidstundām vai 17,8%;
  + Kultūras paziņojumi – samazinājums par 30 raidstundām vai 26,2%.

- LR6 samazinājies raidapjoms (Saeimas plenārsēdes) par 48 raidstundām vai 17,8%.

- Žanrs “Ziņas” - raidstundu pieaugums LR2, LR5 un žanrā kopumā saistīts ar papildu ziņu izlaidumu iekļaušanu sabiedriskajā pasūtījumā, lai nodrošinātu sabiedrības informētību saistībā ar karu Ukrainā.

- Žanrs “Bērnu, pusaudžu un jauniešu raidījumi” - raidstundu pieaugums LR2 saistīts ar raidījuma “Ezīša sapņi” iekļaušanu sabiedriskajā pasūtījumā arī 3.ceturksnī (sākotnējā plānā bija paredzēta tā skanēšana tikai pirmajā pusgadā), raidstundu samazinājums LR4 saistīts ar raidījuma “Paaudze Z” veidošanas un raidīšanas pārtraukšanu.

- Žanrs “Mūzika” - raidstundu pieaugums gada griezumā LR1 saistīts ar faktiskās mūzikas pieaugumu pirmajā pusgadā (saistīts ar operatīvām korekcijām programmā, kompensējot atšķirīgu Radioteātra iestudējumu garumu, kas skan raidījumos “Ielūdz Radioteātris” un “Radioteātris bērniem”),

- Plānā iekļauti aktualizētie sabiedriskā labuma mērķi,

**nolemj**:

1. Apstiprināt grozījumus valsts SIA “Latvijas Radio” sabiedriskā pasūtījuma 2022.gada plānā un uzdot revīzijas komisijai turpināt seko līdzi 2022.gada sabiedriskā pasūtījuma izpildei.
2. Informēt par šo lēmumu valsts SIA “Latvijas Radio” valdi.
3. Par atbildīgo Padomes locekli šī lēmuma izpildes kontrolei noteikt Sanitu Upleju-Jegermani.

Lēmums (bez pielikumiem) sagatavots un parakstīts elektroniski uz 3 (trīs) lapām.

*Pielikumā:*

1. *Sabiedriskais pasūtījums 2022.gadam ar grozījumiem;*
2. *Sabiedriskā pasūtījuma plāns 2022.gadam (pielikums Nr.1 "Sabiedriskā pasūtījuma plāns un izpilde") Excel datne;*
3. *"Sabiedriskā pasūtījuma digitālā satura un auditoriju gada plāns un izpilde" (pielikums nr.1.2A) Excel datne;*
4. *"Plānotā un faktiskā naudas plūsma" (pielikums Nr.2) Excel datne.*

**Padomes priekšsēdētājs (*paraksts*)\* Jānis Siksnis**

\*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU